
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

86. Τροποποίηση και αντικατάσταση διατάξεων του 
Κεφαλαίου Β του π.δ. 170/1996 «Κανονισμός μετα¬ 
θέσεων» (ΑΊ 31). 1 

ΑΠΟΦΑΣΕΙΣ 

Τροποποίηση της Πράξης ΣΝΠ 54/27.2.2004, η οποία 
αφορά τα μέσα και διαδικασίες εφαρμογής της νο¬ 
μισματικής πολιτικής από την Τράπεζα της Ελλά¬ 
δος. 2 

Έγκριση συγχώνευσης της «ΤΡΑΠΕΖΑ ΠΕΙΡΑΙΩΣ 
Α.Ε.» με την εταιρεία «ΠΕΙΡΑΙΩΣ ΒΕΑΙ_ Ε3ΤΑΤΕ ΩΕ- 
νΕΙΟΡΜΕΝΤ ΡΙΝΑΝΩΙΝΘ ΑΝΩΝΥΜΗ ΕΤΑΙΡΕΙΑ 
ΑΝΑΠΤΥΞΗΣ & ΔΙΑΧΕΙΡΙΣΗΣ ΑΚΙΝΗΤΩΝ Α.Ε.», με 
απορρόφηση της δεύτερης από την πρώτη. 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 86 
Τροποποίηση και αντικατάσταση διατάξεων του Κεφα¬ 
λαίου Β του π.δ. 170/1996 «Κανονισμός μεταθέσεων» 
(Α' 131). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις της παρ. 1 εδαφ. στ και θ του άρθρου 11 
του ν. 1481/84 «Οργανισμός Υπουργείου Δημόσιας Τά¬ 
ξης» (Α' 152), όπως το άρθρο αυτό αντικαταστάθηκε από 
την παρ. 1 του άρθρου 1 του ν. 1590/1986 (Α' 49). 

2. Τις διατάξεις της παρ. 1 του άρθρου 28 του ν. 2800/ 
2000 «Αναδιάρθρωση Υπηρεσιών Υπουργείου Δημόσιας 
Τάξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυ βερνητικά όργανα» (Α' 137), το οποίο προ¬ 
στέθηκε με το άρθρο 27του ν. 2081/1992 (Α' 154) και αντι- 
καταστάθηκε με το άρθρο 1 παρ. 2α του ν. 2469/1997 (Α' 
38). 


4. Το γεγονός ότι από τις διατάξεις αυτού του διατάγ¬ 
ματος δεν προκαλείται δαπάνη σε βάρος του κρατικού 
προϋπολογισμού. 

5. Τις υπ’ αριθμ. 54 και 105/2005 γνωμοδοτήσεις του 
Συμβουλίου της Επικράτειας, μετά από πρόταση του 
Υπουργού Δημόσιας Τάξης, αποφασίζουμε: 

Άρθρο 1 

1. Ηπαρ. 2του άρθρου 11 του π.δ. 170/1996, όπωςαντι- 
καταστάθηκε με τις παρ. 1 και 2 του άρθρου 2 του π.δ. 
150/1998 (Α' 113) προστίθεται ως πρώτη παράγραφος 
χωριστού άρθρου 10Α και αντικαθίσταται ως εξής: 

«Άρθρο 10Α 
Πόλη συμφερόντων 

«1. Οι πυροσβεστικοί υπάλληλοι, που υπηρετούν στο 
Πυροσβεστικό Σώμα κατά τη δημοσίευση του παρόντος 
διατάγματος και δεν έχουν μέχρι την έναρξη ισχύος του 
δηλώσει τόπο συμφερόντων, υποχρεούνται εντός μηνάς 
από τη δημοσίευση του παρόντος, να υποβάλουν άπαξ 
δήλωση προτίμησης της πόλης, στην οποία επιθυμούν να 
υπηρετήσουν και η οποία λογίζεται, για την εφαρμογή των 
διατάξεων του παρόντος διατάγματος, ως πόλη συμφε- 
ρόντωντους. Την ίδια υποχρέωση για δήλωση πόλης συμ¬ 
φέροντος έχουν άπαξ και όσοι κατατάσσονται εφεξής 
στο Πυροσβεστικό Σώμα. Η δήλωση υποβάλλεται τον τε¬ 
λευταίο μήνα πριν την αποφοίτηση από την οικεία Σχολή. 
Όσοι δεν υποβάλλουν δήλωση εντός της ανωτέρω προ¬ 
θεσμίας θεωρείται η πόλη που υπηρετούν, ως πόλη συμ¬ 
φερόντων τους. Ως πόλη συμφερόντων ο υπάλληλος δύ- 
ναται να επιλέξει: 

α) Την πόλη γέννησής του, εφόσον σ’ αυτή εδρεύει Πυ¬ 
ροσβεστική Υπηρεσία ή την πλησιέστερη προς τον τόπο 
γέννησής του πόλη στην οποία εδρεύει Πυροσβεστική 
Υπηρεσία. 

β) Την πόλη στην οποία υπηρετεί κατά τη δημοσίευση 
του παρόντος διατάγματος και 

γ) Την πόλη στην οποία αποδεδειγμένα με συμβολαιο¬ 
γραφική πράξη έχει ιδιόκτητη κατοικία ο ίδιος ή η σύζυγός 
του. 

Για τις ανωτέρω περιπτώσεις (α) και (γ) οι υπάλληλοι Ει¬ 
δικών Υπηρεσιών μπορούν να δηλώσουντηνπλησιέστερη 
στον τόπο γέννησης ή κατοικίας τους πόλη όπου λειτουρ- 

γεί αντίστοιχη Ειδική Υπηρεσία. Αν ο υπάλληλος δηλώσει 
διαφορετική πόλη συμφερόντων από τις ανωτέρω περι¬ 
πτώσεις οφείλει με αναφορά του να αιτιολογήσει επαρ- 
κώςτην επιλογή του αυτή. Η αναφορά αυτή εισάγεται στο 
αρμόδιο Συμβούλιο Μεταθέσεων, το οποίο εξετάζει τη 
βασιμότητα ή μη των λόγων. Εάν το Συμβούλιο κρίνει 
επαρκείς τους προτεινόμένους λόγους, με απόφασή του, 
που γνωστοποιείται στον ενδιαφερόμενο, εγκρίνει την 
πόλη που επέλεξε ο υπάλληλος, ως πόλη συμφερόντων 
του. Σε διαφορετική περίπτωση ο/η υπάλληλος υποχρε- 
ούται να επιλέξει μία από τις πόλεις που αναφέρονται στις 
ανωτέρω περιπτώσεις. Σε περίπτωση κατάργησης Πυρο¬ 
σβεστικού Κλιμακίου, αυτοδικαίως θεωρείται ως πόλη 
συμφερόντων του, η πόλη έδρα στην οποία υπάγεται δι¬ 
οικητικά το Πυροσβεστικό Κλιμάκιο. 

Δηλώσεις που έχουν υποβληθεί για το σκοπό αυτό εξα¬ 
κολουθούν να ισχύουν. Αλλαγή της πόλης συμφερόντων 
για μία από τις περιπτώσεις του δευτέρου εδαφίου της 
παραγράφου αυτής επιτρέπεται ύστερα από αίτηση του 
υπαλλήλου, μόνον στις ακόλουθες περιπτώσεις: 
α. Έναρξης λειτουργίας Υπηρεσίας, 
β. Γάμου υπαλλήλου, 
γ.Λύσης του γάμου, 
δ. Θανάτου συζύγου. 

ε. Απόκτησης πρώτης κατοικίας από υπάλληλο ή σύζυ¬ 
γο σε διαφορετική πόλη, 
στ. Κατάργησης Πυροσβεστικής Υπηρεσίας, 
ζ. Κατάργησης Πυροσβεστικού Κλιμακίου, 
η. Επί προαγωγής στο βαθμό του Επιπυραγού, όταν δεν 
προβλέπεται θέση στο βαθμό του στην πόλη που μέχρι 
την προαγωγή του είχε δηλώσει ως πόλη συμφερόντων 
του. 

Ως πόλη, για τις ανωτέρω περιπτώσεις, (α-η) νοείται η 
περιοχή δικαιοδοσίας της Πυροσβεστικής Υπηρεσίας. 
Αλλαγή πόλης συμφερόντων γίνεται μόνο ύστερα από 
ομόφωνη απόφαση του οικείου Υπηρεσιακού Συμβουλί¬ 
ου Μεταθέσεων. Οι αιτήσεις για αλλαγή τόπου συμφερό¬ 
ντων οποτεδήποτε και αν έχουν υποβληθεί εξετάζονται 
από 1/9 έως 1/12 εκάστου έτους. Οι Δόκιμοι Ανθυποπυ- 
ραγοί, που κατατάσσονται στην οικεία Σχολή, σύμφωνα 
με το άρθρο 1 του π.δ. 365/1990 (Α' 195), ή εισάγονται σε 
αυτή με εξετάσεις και προέρχονται από πυροσβέστες 
που κατατάσσονται στο Πυροσβεστικό Σώμα, σύμφωνα 
με τις διατάξεις του Κανονισμού Κατάταξης (π.δ. 
167/2003 (Α' 138), όπως ισχύει κάθε φορά, δηλώνουν πό¬ 
λη συμφερόντων τους για την εφαρμογή του κανονισμού 
μεταθέσεων και λαμβάνουν τα προβλεπόμενα από αυτόν 
μόρια στην αρχή του τελευταίου εκπαιδευτικού έτους 
σπουδώντους. 

2. Στους πυροσβεστικούς υπαλλήλους που κατετάγη- 
σαν στο Πυροσβεστικό Σώμα ως Δόκιμοι Πυροσβέστες 
από την 62 η σειρά Πυροσβεστών μέχρι και την 65η, επι¬ 
τρέπεται άπαξ η αλλαγή πόλης συμφέροντος με δήλωση 
που υποβάλλεται εντός μηνός από τη δημοσίευση του πα¬ 
ρόντος διατάγματος». 

2. Οιπαρ. 3,4,5,6,7 καιδτου άρθρου 11 αναριθμούνται 
αντίστοιχα σε παρ. 2,3, 4, 5, 6 και 7. 

3. Στο πρώτο εδάφιο της παρ. 5 του άρθρου 11 μετά τη 
φράση «εκτός Λευκάδας» προστίθεται φράση που έχει ως 
εξής: «και σε Υπηρεσίες νησιών που ανήκουν στις Περι¬ 
φερειακές Διοικήσεις Αττικής, Θεσσαλίας, Ανατολικής 
Μακεδονίας και Θράκης, Πελοποννήσου, Στερεός Ελλά¬ 
δας εκτός Εύβοιας». 


4. Μετά το άρθρο 11 προστίθεται άρθρο 11Α που έχει 
ως εξής: 

«Άρθρο 11 Α 

1. Οι πυροσβεστικοί υπάλληλοι που κατετάγησαν στο 
Πυροσβεστικό Σώμα, ως Δόκιμοι Πυροσβέστες από την 
62η εκπαιδευτική σειρά μέχρι την έναρξη ισχύος του πα¬ 
ρόντος διατάγματος καθώς και όσοι κατατάσσονται 
εφεξής, μετατίθενται στην πόλη συμφέροντος τους μό¬ 
νον εφόσον προκύψει σε αυτήν πραγματική κενή οργα¬ 
νική θέση και ταυτόχρονα έχει προηγηθεί πρόσληψη πυ¬ 
ροσβεστών στην Υπηρεσία από την οποία επιθυμούν να 
μετατεθούν. Προκειμένου να μετατεθούν στην πόλη 
συμφέροντος τους λαμβάνεται υπόψη η μεταξύ τους 
σειρά αρχαιότητας και προκειμένου για πυροσβεστι¬ 
κούς υπαλλήλους της ιδίας εκπαιδευτικής σειράς λαμ- 
βάνεται υπόψη η μεταξύ τους σειρά αρχαιότητας που εί¬ 
χαν κατά την αποφοίτησή τους από τη Σχολή Πυροσβε¬ 
στών. Στην Υπηρεσία που μετατίθενται δεν λαμβάνουν 
μόρια. 

2. Για τους πυροσβεστικούς υπαλλήλους της προηγού¬ 
μενης παραγράφου έχουν εφαρμογή από τον Κανονισμό 
Μεταθέσεων (Κεφ. Β'π.δ. 170/1996) οι διατάξεις των άρ¬ 
θρων 12,13,14,15,19 παρ. 2 και 7 και 20. Όσοι πυροσβε¬ 
στικοί υπάλληλοι κατατάσσονται, ως επιτυχόντες στις κα¬ 
τηγορίες «ΣΤ» και «Ζ», που προβλέπονται από τον κανονι¬ 
σμό κατάταξης (άρθρο 1 παρ. 2 π.δ. 170/2003), όπως 
ισχύει κάθε φορά, υπηρετούν υποχρεωτικά μόνον σε Λι¬ 
μενικό Πυροσβεστικό Σταθμό καιτη Μουσική Μπάντατου 
Σώματος αντίστοιχα». 

Άρθρο 2 

Το πρώτο εδάφιο του άρθρου 13, όπως συμπληρώθηκε 
μετηνπερ. 4 του άρθρου 1 του π.δ. 33/1997 (Α'35), αντι¬ 
καθίσταται ως εξής: «Οι μεταθέσεις αυτές ενεργούνται με 
αίτηση του υπαλλήλου για σπουδές του ιδίου ή μέλους 
της οικογένειάς του σε δημόσια σχολή τριτοβάθμιας εκ¬ 
παίδευσης, πλην των παραγωγικών σχολών των Ενόπλων 
Δυνάμεων και Σωμάτων Ασφαλείας, για την απόκτηση 
πρώτου πτυχίου καθώς και για σπουδές του ιδίου προς 
απόκτηση μεταπτυχιακού τίτλου σπουδών συναφών με 
τις δραστηριότητες του Πυροσβεστικού Σώματος από 
Πανεπιστήμιο της ημεδαπής. Η διάρκεια τους δεν μπορεί 
να παραταθεί πέραν των προβλεπομένων ετών φοίτησης 
συν δύο (2) έτη, όταν πρόκειται για απόκτηση πρώτου 
πτυχίου και για μεταπτυχιακό τίτλο, όσο διαρκεί το πρό¬ 
γραμμα σπουδών. Τα έτη φοίτησης υπολογίζονται από 
την έγγραφή». 

Άρθρο 3 

Το άρθρο 14 αντικαθίσταται ως εξής: 

«Άρθρο 14 

Μεταθέσεις για λόγους υπαιτιότητας του υπαλλήλου 

Πυροσβεστικοί υπάλληλοι που τιμωρούνται για σοβαρά 
πειθαρχικά παραπτώματα με ανώτερη πειθαρχική ποινή 
ή διώκονται για τα ποινικά αδικήματα του εμπρησμού με 
πρόθεση, της υπεξαίρεσης, απιστίας και απάτης σε βά¬ 
ρος του Δημοσίου, δωροδοκίας, παράβασης καθήκο¬ 
ντος, πλαστογραφίας, παράνομης οπλοφορίας και 
οπλοχρησίας, παράβασης του νόμου περί ναρκωτικών, 
επιτρέπεται, ύστερα από απόφαση του αρμοδίου συμ- 

βουλίου μεταθέσεων, να μετατίθενται κατά παρέκκλιση 
των διατάξεων του παρόντος κανονισμού». 

Άρθρο 4 

1. Στο τέλος του δεύτερου εδαφίου της παρ. 1 του άρ¬ 
θρου 15, το οποίο προστέθηκε με το άρθρο 2 του π.δ. 
239/2000 (Α' 201), προστίθεται εδάφιο ως εξής: 

«Θεωρείται ότι έχουν διοριστεί από τον ίδιο πίνακα κα¬ 
τάταξης οι επιτυχόντες της Κατηγορίας Γ' της παρ. 2 του 
άρθρου 1 του π.δ. 167/2003, που απέκτησαν στο Πυρο¬ 
σβεστικό Σώμα υπηρεσιακή άδεια οδήγησης Γ Κατηγο¬ 
ρίας και άνω με αυτούς της Κατηγορίας Δ' της ιδίας πα¬ 
ραγράφου». 

Στο τέλος της παρ. 1 του άρθρου 15, όπως συμπληρώ¬ 
θηκε με το άρθρο 2 του π.δ. 239/2000 (Α' 201), προστίθε¬ 
ται εδάφιο που έχει ως εξής: 

«Η έγκριση αμοιβαίας μετάθεσης συνεπάγεται και την 
αλλαγή της πόλης συμφερόντων των υπαλλήλων». 

3. Η παρ. 3 του άρθρου 15 αντικαθίσταται ως εξής: «3. 
Οι μεταθέσεις για συνυπηρέτηση των υπαλλήλων του Πυ¬ 
ροσβεστικού Σώματος με σύζυγό τους δημόσιο υπάλλη¬ 
λο ενεργούνται μόνο στις περιπτώσεις που επιτρέπουν οι 
διατάξειςτου άρθρου 7παρ. 4του ν. 287/1976 (Α'78), κα¬ 
τόπιν αιτήσεωςτου ενδιαφερομένου και μόνον όταν απο¬ 
δεδειγμένα δεν μπορεί να εξασφαλισθεί η συνυπηρέτηση 
απάτην Υπηρεσία του/της συζύγου. Ο υπάλληλοςπου με¬ 
τατέθηκε σε Υπηρεσία για συνυπηρέτηση με τον/τη σύζυ¬ 
γό του για όσο διάστημα υπηρετεί εκεί δεν λαμβάνει μό¬ 
ρια λογιζόμενης της πόλης αυτής ως πόλης συμφερό¬ 
ντων του». 

4. Το πρώτο εδάφιο της παρ. 4 του άρθρου 15 αντικαθί¬ 
σταται ως εξής: 

«4. Πυροσβεστικοί υπάλληλοι, εφόσον είναι κατώτεροι 
κατά βαθμό ή νεώτεροι, σε περίπτωση ομοιοβάθμων, συ¬ 
ζύγου πυροσβεστικού υπαλλήλου, αστυνομικού, λιμενι¬ 
κού ή στρατιωτικού των Ενόπλων Δυνάμεων, έχουν δικαί¬ 
ωμα συνυπηρέτησης στην ημεδαπή. Δικαίωμα επίσης συ- 
νυπηρέτησης έχουν και με σύζυγο πολιτικό υπάλληλο του 
Σώματος. Στην περίπτωση αυτή ο πολιτικός υπάλληλος 
ακολουθεί τον πυροσβεστικό». 

Άρθρο 5 

1. Το πρώτο εδάφιο της παρ. 1 του άρθρου 17 αντικαθί¬ 
σταται ως εξής: «1. Για τις τοποθετήσεις των Πυροσβε¬ 
στών που εξέρχονται από τη Σχολή Δοκίμων Πυροσβε¬ 
στών εφαρμόζονται οι διατάξεις της παρ. 3 του άρθρου 2 
του Κανονισμού κατάταξης (π.δ. 167/2003), όπως ισχύει 
κάθε φορά». 

2. Η παρ. 2 του άρθρου 17 όπως αντικαταστάθηκε με 
την παρ. 1 του άρθρου 17 του π.δ. 122/2001 (Α' 112) αντι¬ 
καθίσταται ως εξής: «2. Οι Αρχιπυροσβέστες που απο¬ 
φοιτούν από την οικεία Σχολή της Πυροσβεστικής Ακα¬ 
δημίας τοποθετούνται στις κενές θέσεις του βαθμού τους 
στις Υπηρεσίες από τις οποίες προήλθαν με βάση τον συ¬ 
νολικό αριθμό των μορίων τους, προηγουμένων των εχό- 
ντωνταπερισσότερα μόρια. ΟιΑρχιπυροσβέστεςπου κα- 
τετάγησαν στο Πυροσβεστικό Σώμα το έτος 1996 με την 
62 η εκπαιδευτική σειρά πυροσβεστών και μέχρι την έναρ¬ 
ξη ισχύος του παρόντος ή κατατάσσονται εφεξής, έπο- 
νται των Αρχιπυροσβεστών του προηγούμενου εδαφίου 
και μεταξύ τους ισχύει η σειρά αρχαιότητας που είχαν κα¬ 
τά την έξοδό τους από τη Σχολή Δοκίμων Πυροσβεστών. 
Οι υπεράριθμοι, εφόσον υπάρχουν, τοποθετούνται για 


μια διετία σε κενές οργανικές θέσεις άλλων Υπηρεσιών 
και έχουν για αυτούς εφαρμογή οι διατάξεις του παρό¬ 
ντος κανονισμού, για όλες τις περιπτώσεις κατά τις τακτι¬ 
κές μεταθέσεις, εφόσον έχουν αποφοιτήσει μέχρι 15 
Οκτωβρίου του έτους των μεταθέσεων. Εάν δεν μετατί¬ 
θενται στις Υπηρεσίες του τόπου συμφερόντων ή κατά¬ 
ταξής τους, επανέρχονται κατά τις τακτικές μεταθέσεις 
μετά τη συμπλήρωση της διετίας, εφόσον το επιθυμούν, 
στις Υπηρεσίες από τις οποίες εισήχθηκαν στη Σχολή Δο¬ 
κίμων Αρχιπυροσβεστών». 

3. Η παρ. 4του άρθρου 17καταργείταικαιηπαρ. 5ανα- 
ριθμείται σε 4. 

Άρθρο 6 

1. Μετά το τρίτο εδάφιο της παρ. 2(α) του άρθρου 18 
προστίθεται εδάφιο ως εξής: «Κατ’ εξαίρεση των ανωτέ¬ 
ρω όσοι υπηρέτησαν σε Υπηρεσίες που λειτουργούν σε 
νησιά των Περιφερειακών Διοικήσεων Πυροσβεστικών 
Υπηρεσιών της Ηπειρωτικής Ελλάδος λαμβάνουν μία μο¬ 
νάδα για κάθε μήνα υπηρεσίας σ’ αυτές επιπλέον των 
προβλεπομένων από την παράγραφο αυτή μορίων. 

2. Στην περίπτωση (γ) της παρ. 2 του άρθρου 18, αντι¬ 
καθίστανται η υποπερίπτωση (5) και προστίθεται και υπο¬ 
περίπτωση (6) ως εξής: 

«(5) Από 501 - 700 χλμ. 80 μόρια 

(6) Από 701 και άνω 100 μόρια». 

Το πρώτο εδάφιο της παρ. 4 του άρθρου 18, όπως προ¬ 
στέθηκε με την περίπτωση 7 του άρθρου 1 του π.δ. 33/ 
1997, αντικαθίσταται ως εξής: «4. Οι τοποθετήσεις των 
εξερχομένων από τις Σχολές Αρχιπυροσβεστών και Αν- 
θυποπυραγών της Πυροσβεστικής Ακαδημίας θεωρού¬ 
νται μεταθέσεις για τον υπολογισμό μορίων των περιπτώ¬ 
σεων (γ) και (δ) της παρ. 2 του παρόντος άρθρου, εκτός 
εκείνων προς την πόλη στην οποία υπηρετούσαν πριν την 
εισαγωγή τους στις Σχολές αυτές». 

Άρθρο 7 

Ηπαρ. 4 του άρθρου 19 αντικαθίσταται ως εξής: «4. Με¬ 
τά την κοινοποίηση των πινάκων της προηγούμενης πα¬ 
ραγράφου, οι επιθυμούντες μετάθεση υπάλληλοι, που 
έχουν καταταγεί μέχρι και το έτος 1995, εφόσον μέχρι 15 
Οκτωβρίου του έτους αυτού συμπληρώνουν ένα (1) έτος 
στην πόλη που υπηρετούν, υποβάλλουν αιτήσεις μεταθέ¬ 
σεων, το αργότερο μέχρι 10 Απριλίου, στις οποίες δηλώ¬ 
νουν την πόλη συμφερόντων. Στο ίδιο χρονικό διάστημα 
υποβάλλουν τις αιτήσεις τους και οι αναφερόμενοι στις 
παρ. 4 και 5 του άρθρου 11 του παρόντος υπάλληλοι». 

Άρθρο 8 

Το άρθρο 20 αντικαθίσταται ως εξής: 

«Άρθρο 20 
Αποσπάσεις 

1. Αποσπάσεις πυροσβεστικών υπαλλήλων επιτρέπο¬ 
νται στις ακόλουθες περιπτώσεις: 

α. για υπηρεσιακούς λόγους προκειμένου να αντιμετω¬ 
πιστούν έκτακτες ή εποχικές ή ειδικές υπηρεσιακές ανά¬ 
γκες των Υπηρεσιών και 

β. με αίτησή τους. 

Οι αποσπάσεις της παραγράφου αυτής διενεργούνται με 
απόφαση του Αρχηγού Πυροσβεστικού Σώματος μετά από 
σύμφωνη γνώμη του αρμόδιου υπηρεσιακού συμβουλίου. 

2. Οι αποσπάσεις με αίτηση των υπαλλήλων διενεργού- 
νται χωρίς δαπάνη για το Δημόσιο και ικανοποιούνται μό¬ 
νον εφόσον: 

α. δεν δημιουργούνται λειτουργικά προβλήματα στις 
Υπηρεσίες από τις οποίες θα αποσπαστούν και 

β. δεν μετατίθενται κατά τις προσεχείς μετά την υποβο¬ 
λή της αίτησης τακτικές μεταθέσεις. 

Οι αποσπάσεις αυτές μπορεί να είναι διάρκειας μέχρι 
και δύο (2) μήνες και επιτρέπεται μία ανά διετία. 

3. Οι αποσπάσεις για υπηρεσιακούς λόγους διενεργού- 
νται για χρονικό διάστημα μέχρι καιτέσσερις (4) μήνες κά¬ 
θε έτος εκτός των περιπτώσεων : 

α. των παρ. 5 και 6 του άρθρου 11, οι οποίες διαρκούν 
μέχρι τις επόμενες τακτικές μεταθέσεις. 

β. της μετάταξης των υπαλλήλων Γενικών Υπηρεσιών 
στον κλάδο Ειδικών Υπηρεσιών. 

γ. λειτουργίας παραρτήματος της Σχολής Δοκίμων Πυ- 
ροσβεστώντης Πυροσβεστικής Ακαδημίας σε πόλη άλλη 
εκτός της πόλης έδρας αυτής, οι οποίες είναι δυνατόν να 
διαρκέσουν κατά το χρονικό διάστημα λειτουργίας της 
Σχολής αυτής. 

Σε περιπτώσεις που οι αποσπάσεις διενεργούνται για 
υπηρεσιακούς λόγους, αποσπώνται από τις Υπηρεσίες, 
που πρόκειται να γίνουν οι αποσπάσεις, οι υπάλληλοι που 
δεν έχουν αποσπασθεί στο παρελθόν και έχουν, σε σύ¬ 
γκριση με τους ομοιόβαθμους τους της ίδιας Υπηρεσίας, 
τα λιγότερα μόρια. Στην Υπηρεσία που αποσπάται υπάλ¬ 
ληλος, λαμβάνει μόρια κατά τις διατάξειςτηςπερίπτωσης 
(α) της παραγράφου 2 του άρθρου 18 του παρόντος. Δεν 
επιτρέπεται απόσπαση για υπηρεσιακούς λόγους υπαλ¬ 
λήλου που στο χρονικό διάστημα από 31 Αυγούστου κά¬ 
θε έτους μέχρι τις προσεχείς τακτικές μεταθέσεις συ¬ 
μπληρώνει το χρόνο που προβλέπεται από την παράγρα¬ 
φο 2 του άρθρου 11 του παρόντος. Κατά παρέκκλιση των 
διατάξεων της παραγράφου αυτής επιτρέπεται απόσπα¬ 
ση για υπηρεσιακούς λόγους, μέχρι και ένα (1) έτος, πυ¬ 
ροσβεστικών υπαλλήλων πτυχιούχων Πανεπιστημίου ή 
όσων έχουν αποκτήσει ειδικές γνώσεις ύστερα από εκ¬ 
παίδευση με δαπάνες της Υπηρεσίας». 

Άρθρο 9 

1. Η παρ. 2 του άρθρου 21, όπως αντικαταστάθηκε με 
την περίπτωση 8 του άρθρου 1 του π.δ. 33/1997, αντικα¬ 
θίσταται ως εξής: «2. Μετη διαδικασία της προηγούμενης 
παραγράφου ο Αρχηγός του Πυροσβεστικού Σώματος 
μπορεί να μεταθέτει αξιωματικούς, από οποιαδήποτε 
Υπηρεσία και αν υπηρετούν, προκειμένου να τοποθετη¬ 
θούν στο γραφείο του Υπουργού, Υφυπουργού και Γενι¬ 
κού Γ ραμματέατου Υπουργείου Δημόσιας Τάξης και Υπα¬ 
σπιστές του Αρχηγού, Υπαρχηγών, Γενικού Επιθεωρητή 
και Διευθυντή Αρχηγείου του Πυροσβεστικού Σώματος. 
Γ ια τους Υπασπιστές Αρχηγού, Υπαρχηγών, Γ ενικού Επι¬ 
θεωρητή και Διευθυντή Αρχηγείου, και τον αρχαιότερο ή 
ανώτερο Αξιωματικό που τοποθετείται στο Γραφείο 
Υπουργού, Υφυπουργού και Γενικού Γραμματέα του 
Υπουργείου Δημόσιας Τάξης, για όσο χρόνο υπηρετούν 
στις θέσεις αυτές, δεν ισχύει ο Κανονισμός Μεταθέσεων, 
μετά δε την μετακίνησή τους από τη θέση αυτή επανέρ¬ 
χονται στην Υπηρεσία από την οποία προήλθαν, αν υπάρ¬ 
χει κενή θέση στο βαθμό τους, διαφορετικά μετατίθενται 
κατά τις επόμενες τακτικές μεταθέσεις, σύμφωνα με τις 
διατάξεις του παρόντος Κανονισμού». 

2. Η περίπτωση (γ) της παρ. 3 του άρθρου 21 αντικαθί¬ 


σταται ως εξής: «γ. Οι μετακινήσεις των πυροσβεστικών 
υπαλλήλων από το βαθμό του πυρονόμου και κάτω από 
μία Διοίκηση Πυροσβεστικών Υπηρεσιών σε άλλη γίνεται 
από τον οικείο Περιφερειακό Διοικητή». 

3. Στην περίπτωση (β) της παρ. 5 του άρθρου 21 οι λέ¬ 
ξεις «τους Διοικητές» αντικαθίστανται με τις λέξεις «των 
Διοικητών». 

Άρθρο 10 

1. Η παρ. 1 του άρθρου 22 αντικαθίσταται ως εξής: «1. 
Εξαιρούνται των μεταθέσεων - αποσπάσεων και υπηρε¬ 
τούν στην πόλη που επιθυμούν οι πολύτεκνοι, οι γονείς 
παιδιών με ειδικές ανάγκες, οι υπάλληλοι που έχουν την 
επιμέλεια τουλάχιστον ενός (1) ανήλικου παιδιού και τε¬ 
λούν σε χηρεία ή έχουν με δικαστική απόφαση την επιμέ¬ 
λεια συγγενούς εξ αίματος μέχρι και 2 ου βαθμού, οι υπάλ¬ 
ληλοι που έχουν σύζυγο με αναπηρία τουλάχιστον 67%, οι 
διαζευγμένοι που έχουν με δικαστική απόφαση την επιμέ¬ 
λεια έστω και ενός ανήλικου παιδιού, οι ολυμπιονίκες και 
οι παθόντες στην υπηρεσία και εξαιτίας αυτής που βρί¬ 
σκονται σε κατάσταση υπηρεσίας γραφείου, εφόσον δι¬ 
καιολογείται θέση στο βαθμό τους στην Υπηρεσία που 
υπηρετούν». 

2. Η παρ. 3 του άρθρου 22 όπως αντικαταστάθηκε δια¬ 
δοχικά με την περίπτωση 14 του άρθρου 2 του π.δ. 150/ 
1998 (Α' 113) και παρ. 4 του άρθρου 3 του π.δ. 397/1998 
(Α' 276) αντικαθίσταται ως εξής: «3. Οι υπάλληλοι που με¬ 
τατίθενται σύμφωνα με τα άρθρα 12, 13,14,16 παρ. 1 και 
οι υπαγόμενοι στην παρ. 1 του παρόντος άρθρου υπηρε¬ 
τούν στις νέες Υπηρεσίες ως υπεράριθμοι για όσο διά¬ 
στημα προβλέπεται από αυτά. Τα αιρετά μέλη των 
Συμβουλίων Μεταθέσεων και τα μέλη των διοικητικών 
συμβουλίων ή των προσωρινών διοικήσεων των πρωτο¬ 
βάθμιων Συνδικαλιστικών Οργανώσεων των πυροσβεστι¬ 
κών υπαλλήλων, εφόσον αυτές ανήκουν σε δευτεροβάθ¬ 
μιες, τα μέλη των δευτεροβαθμίων οργανώσεων, που 
ανήκουν σε τριτοβάθμιες οργανώσεις καθώς και τα μέλη 
Πρωτοβαθμίων Ενώσεων πανελλαδικής έκτασης και των 
περιφερειακών εκπροσώπων αυτών, εφόσον οι τελευταί¬ 
οι φέρουν το βαθμό μέχρι και του Επιπυραγού, υπηρε¬ 
τούν για όλο το διάστημα που διαρκεί η θητεία τους στην 
πόλη έδρα αντίστοιχα των Συ μβουλίων και των Συνδικαλι¬ 
στικών οργανώσεων, εκτός των περιφερειακών εκπρο¬ 
σώπων, που επιτρέπεται να μετακινούνται σε Υπηρεσίες 
εντός της οικείας Περιφερειακής Διοίκησης Πυροσβεστι¬ 
κών Υπηρεσιών». 

3. Η παρ. 4 του άρθρου 22 όπως τροποποιήθηκε με την 
περίπτωση 10 του άρθρου 1 του π.δ. 33/1997 αντικαθί¬ 
σταται ως εξής: «Οι διατάξεις του παρόντος Κανονισμού, 
εκτός των διατάξεων των άρθρων 10 και 19 παρ. 1 και 2, 
δεν έχουν εφαρμογή για τους Αξιωματικούς που φέρουν 
το βαθμό του Αντιπυράρχου, Πυράρχου και Αρχιπυράρ- 
χου». 

Άρθρο 11 

Το άρθρο 23 αντικαθίσταται ως εξής: 

«Άρθρο 23 

Τελικές μεταβατικές και καταργούμενες διατάξεις 

1. Για την εφαρμογή των διατάξεων του παρόντος δια¬ 
τάγματος και του Κανονισμού κατάταξης (π.δ. 167/2003) 
θεωρείται, ως ενιαία πόλη, ο νομός Αττικής, εκτός του 

Λαυρίου, Αίγινας, Μεγάρων και Βιλίων. Επίσης θεωρού¬ 
νται ότι ευρίσκονται στην ίδια πόλη η Π.Υ. Κω με την Π.Υ. 
Κ/Α Κω, η Π.Υ. Καλαμάτας με την Π.Υ./Π.Α. Καλαμάτας, η 
Π.Υ. Λεχαινών με την Π.Υ./Π.Α. Ανδραβίδας και η Π.Υ. Ρό¬ 
δου με την Π.Υ./Κ.Α. Ρόδου και οι Υπηρεσίες βιομηχανι¬ 
κών περιοχών (ΒΙ.ΠΕ.) με τις ομώνυμες Διοικήσεις Πυρο¬ 
σβεστικών Υπηρεσιών ή τις Πυροσβεστικές Υπηρεσίες 
Πόλεων. Ως πόλη έδρα των υπολοίπων Πυροσβεστικών 
Υπηρεσιών Αεροδρομίων θεωρείται το ίδιο το Αεροδρό¬ 
μιο. 

2. Όπου στις διατάξεις του παρόντος διατάγματος και 
προκειμένου για μετάθεση, απόσπαση ή μετακίνηση γίνε¬ 
ται αναφορά στον όρο «υπάλληλοι» νοούνται οι ομοιό- 
βαθμοι πυροσβεστικοί υπάλληλοι ή αυτοί στους οποίους 
νομίμως μπορούν να ανατεθούν τα αυτά καθήκοντα. 

3. Οι πυροσβεστικοί υπάλληλοι μέχρι το βαθμό του Πυ¬ 
ρονόμου που υπηρετούν κατά την έναρξη ισχύος του πα¬ 
ρόντος διατάγματος σε Υπηρεσίες των Περιφερειακών 
Διοικήσεων Πυροσβεστικών Υπηρεσιών Αττικής, Βορείου 
Αιγαίου, Νοτίου Αιγαίου και Ιονίων Νήσων εκτός της Λευ¬ 
κάδας καθώς και στις Υπηρεσίες νησιώνπου ανήκουν στις 
Περιφερειακές Διοικήσεις Αττικής, Θεσσαλίας, Ανατολι¬ 
κής Μακεδονίας και Θράκης, Πελοποννήσου, Στερεάς 
Ελλάδας εκτός Νομού Εύβοιας μπορούν, εφόσον το επι¬ 
θυμούν, να ζητήσουν, με αίτησή τους, τη μόνιμη παραμο¬ 
νή στην Υπηρεσία που υπηρετούν μέχρι το τέλος της στα¬ 
διοδρομίας τους, εφόσον δεν εξελιχθούν σε αξιωματι¬ 
κούς. Δικαίωμα να ζητήσουν με αίτησή τους μόνιμη 
παραμονή στις Υπηρεσίες αυτές έχουν και οι υπάλληλοι 
που θα υπηρετήσουν μελλοντικά στις Υπηρεσίες αυτές. Η 
αίτησή τους εισάγεται στο Συμβούλιο Μεταθέσεων το 
οποίο αποφαίνεται οριστικά. Οι αποφάσεις αυτές είναι 
υποχρεωτικές για τον Αρχηγό του Πυροσβεστικού Σώμα¬ 
τος. Αρνητική απόφαση του Συμβουλίου πρέπει να είναι 
επαρκώς αιτιολογημένη. Οι διατάξεις αυτής της παρα¬ 
γράφου εφαρμόζονται και για κάθε άλλη Υπηρεσία του 
Σώματος πριν από την προκήρυξη διαγωνισμού κατάτα¬ 
ξης για την κάλυψη θέσεων προσωπικού της Υπηρεσίας 
αυτής. Για τους υπαλλήλους που εμπίπτουν στις διατά¬ 
ξεις της παραγράφου αυτής έχουν ανάλογη εφαρμογή οι 
διατάξεις της παραγρ. 5 του προηγούμενου άρθρου. 

4. Για τις μεταθέσεις των πυροσβεστικών υπαλλήλων 
που μετατάχθηκαν στο Πυροσβεστικό Σώμα, σύμφωνα με 
τις διατάξεις της παρ. 2 και 4 του άρθρου 3 του ν. 2612/ 

1998 (Α' 112) εφαρμόζονται οι διατάξεις του π.δ. 164/ 

1999 (Α' 159), όπως ισχύουν κάθε φορά». 

Άρθρο 12 

Η παρ. 7 του άρθρου 21 που προστέθηκε με την παρ. 1 
(γ) του άρθρου 2 του π.δ. 145/2002 (Α' 119) καταργείται. 

Άρθρο 13 

Η ισχύς των διατάξεων του παρόντος διατάγματος αρ¬ 
χίζει από την δημοσίευσή του στην Εφημερίδα της Κυ- 
βερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα, 26 Μάΐου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ 


ΑΠΟΦΑΣΕΙΣ ( 2 ) 

ΠΡΑΞΗ ΣΥΜΒΟΥΛΙΟΥ ΝΟΜΙΣΜΑΤΙΚΗΣ ΠΟΛΙΤΙΚΗΣ 
υπ’ αριθμ. 57/24.5.2005 

Τροποποίηση της Πράξης ΣΝΠ 54/27.2.2004, η οποία 
αφορά τα μέσα και διαδικασίες εφαρμογής της νομι¬ 
σματικής πολιτικής από την Τράπεζα της Ελλάδος. 

ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) τα Άρθρα 2, 35α, και 55 του Καταστατικού της Τρά¬ 
πεζας της Ελλάδος, 

β) την υπ’ αριθμ. 54/27.2.2004 Πράξη Συμβουλίου Νο¬ 
μισματικής Πολιτικής «Κωδικοποίηση και συμπλήρωση 
των διατάξεωντης υπ’ αριθμ.ΣΝΠ 45/19.12.2000 Πράξης, 
όπως ισχύει, η οποία αφορά τα μέσα και διαδικασίες 
εφαρμογής της νομισματικής πολιτικής από την Τ ράπεζα 
της Ελλάδος», 

γ) την Κατευθυντήρια Γραμμή ΕΚΤ/2000/7 της Ευρω¬ 
παϊκής Κεντρικής Τράπεζας, σχετικά με τα μέσα και τις 
διαδικασίες άσκησης της νομισματικής πολιτικής του Ευ- 
ρωσυστήματος, όπως τροποποιήθηκε με την Κατευθυ¬ 
ντήρια Γ ραμμή ΕΚΤ/2005/2, 

δ) το Καταστατικό του Ευρωπαϊκού Συστήματος Κε¬ 
ντρικών Τραπεζών και της Ευρωπαϊκής Κεντρικής Τράπε¬ 
ζας, αποφάσισε 

Να τροποποιήσει τις σχετικές διατάξεις της υπ’ αριθμ. 
ΣΝΠ 54/27.2.2004 Πράξης και να καθορίσει τα ακόλουθα: 

1. Στο Κεφάλαιο V, η πρώτη πρόταση της παραγράφου 
Α.2.α αντικαθίσταται, ως εξής: 

«Μέχρι την ολοκλήρωση της διαδικασίας κατάρτισης 
ενιαίου καταλόγου αποδεκτών τίτλων, οι αποδεκτοί τίτλοι 
διακρίνονται σε τίτλους «πρώτης βαθμίδας» και «δεύτε¬ 
ρης βαθμίδας».» 

2. Στο Κεφάλαιο V, η παράγραφος Α.2.β αντικαθίσταται, 
ως εξής: 

«Σε ό,τι αφορά ειδικά τίτλους για τους οποίους έχει δο¬ 
θεί εγγύηση, καθώς και τίτλους των οποίων οι εκδότες εί¬ 
ναι εγκατεστημένοι σε χώρες της Ομάδας των Δέκα (Ο¬ 
Ι 0) εκτός Ευρωπαϊκού Οικονομικού Χώρου (ΕΟΧ), η Τ ρά¬ 
πεζα της Ελλάδος δύναται να ζητά την προσκόμιση 
νομικής γνώμης, προκειμένου να αξιολογεί εάν τα δικαιώ- 
ματά της εκ των πράξεων που διενεργεί στο πλαίσιο της 
παρούσας Πράξης προστατεύονται επαρκώς. Η Τ ράπεζα 
της Ελλάδος δύναται να καθορίζει το ειδικότερο περιεχό¬ 
μενο και τον τύπο της νομικής γνώμης.» 

3. Στο Κεφάλαιο V, η πρώτη πρόταση της παραγράφου 
Α.3 αντικαθίσταται, ως εξής: 

«Οι αντισυμβαλλόμενοι οφείλουν να μην παραδίδουν 
ως ασφάλεια, ακόμη και εάν περιλαμβάνονται στον ανω¬ 
τέρω κατάλογο, τίτλους τους οποίους έχουν εκδώσει ή 
για τους οποίους έχουν εγγυηθεί οι ίδιοι ή άλλα πρόσωπα 
με τα οποία οι αντισυμβαλλόμενοι συνδέονται με στενό 
οικονομικό δεσμό. Για τους σκοπούς της παρούσας Πρά¬ 
ξης, θεωρείται ότι υφίσταται στενός οικονομικός δεσμός 
όταν ο αντισυμβαλλόμενος συνδέεται με έναν εκδότη ή 
εγγυητή τίτλων ως έκτου ότι: 

(ί) ο αντισυμβαλλόμενος κατέχει ποσοστό τουλάχιστον 
20% του κεφαλαίου του εκδότη ή εγγυητή ή 

(ϋ) ένα ή περισσότερα νομικά πρόσωπα στα οποία ο 
αντισυμβαλλόμενος κατέχει την πλειοψηφία του κεφα- 

λαίου κατέχουν ποσοστό τουλάχιστον 20% του κεφαλαί¬ 
ου του εκδότη ή εγγυητή ή 

(ίϋ) ο αντισυμβαλλόμενος και ένα ή περισσότερα νομικά 
πρόσωπα στα οποία ο αντισυμβαλλόμενος κατέχει την 
πλειοψηφία του κεφαλαίου διαθέτουν συνολικά μαζί πο¬ 
σοστό τουλάχιστον 20% του κεφαλαίου του εκδότη ή εγ¬ 
γυητή ή 

(ίν) ο εκδότης ή ο εγγυητής κατέχει ποσοστό τουλάχι¬ 
στον 20% του κεφαλαίου του αντισυμβαλλομένου ή 

(ν) ένα ή περισσότερα νομικά πρόσωπα στα οποία ο εκ¬ 
δότης ή ο εγγυητής κατέχει την πλειοψηφία του κεφαλαί¬ 
ου κατέχουν ποσοστό τουλάχιστον 20% του κεφαλαίου 
του αντισυμβαλλομένου ή 

(νί) ο εκδότης ή ο εγγυητής και ένα ή περισσότερα νο¬ 
μικά πρόσωπα στα οποία ο εκδότης ή ο εγγυητής κατέχει 
την πλειοψηφία του κεφαλαίου κατέχουν συνολικά μαζί 
ποσοστό τουλάχιστον 20% του κεφαλαίου του αντισυμ¬ 
βαλλομένου ή 

(νϋ) ένα τρίτο πρόσωπο κατέχει συγχρόνως την πλειο¬ 
ψηφία του κεφαλαίου του αντισυμβαλλομένου και την 
πλειοψηφία του κεφαλαίου του εκδότη ή εγγυητή, είτε 
άμεσα είτε έμμεσα μέσω ενός ή περισσότερων νομικών 
προσώπων, στα οποία αυτό το τρίτο πρόσωπο κατέχει την 
πλειοψηφία του κεφαλαίου.» 

4. Στο Κεφάλαιο V, η δεύτερη πρόταση της παραγρά¬ 
φου Α.8 αντικαθίσταται, ως εξής: 

«Τούτο συνεπάγεται ότι οι αντισυμβαλλόμενοι μπορούν 
να λαμβάνουν χρηματοδότηση από την Τράπεζα της Ελ¬ 
λάδος χρησιμοποιώντας τίτλους της πρώτης βαθμίδας, 
οι οποίοι εκδίδονται στον ΕΟΧ από νομικά πρόσωπα εγκα¬ 
τεστημένα είτε στον ΕΟΧ ή σε χώρες της Ομάδας των Δέ¬ 
κα (Ο 10) εκτός ΕΟΧ και διακανονίζονται σε άλλο κράτος- 
μέλος της ζώνης του ευρώ, ή τίτλους της δεύτερης βαθ¬ 
μίδας που εκδίδονται και διακανονίζονται σε άλλο 
κράτος-μέλος της ζώνης του ευρώ.» 

5. Στο Κεφάλαιο V, η πρώτη πρόταση της παραγράφου 
Γ.Ι.β τροποποιείται, ως εξής: 

«Οι τίτλοι δεύτερης βαθμίδας είναι ταξινομημένοι σε 
τρεις διαφορετικές κατηγορίες περικοπών με βάση τις 
διαφορές των χρηματοοικονομικών χαρακτηριστικών 
τους και της ρευστότητάςτους.» 

6. Στο Κεφάλαιο V, η υποπαράγραφος β.1 της παρα¬ 
γράφου Γ.Ι.β αντικαθίσταται, ως εξής: 

«β.1) Ταξινόμηση τίτλων με βάση τη ρευστότητα 

(ί) Εμπορεύσιμοι χρεωστικοί τίτλοι με περιορισμένη 
ρευστότητα 

Στην κατηγορία αυτή εμπίπτουν οι τίτλοι που χαρακτη¬ 
ρίζονται από μικρού μεγέθους δευτερογενή αγορά και πι¬ 
θανή έλλειψη προσδιορισμού των τιμών τους σε καθημε¬ 
ρινή βάση. Περαιτέρω, η τιμή των εν λόγω τίτλων δύναται 
να επηρεάζεται από τη διενέργεια συνήθων πράξεων. 

(μ) Χρεωστικοί τίτλοι με περιορισμένη ρευστότητα και 
ειδικά χαρακτηριστικά 

Στην κατηγορία αυτή εμπίπτουν μη εμπορεύσιμοι τίτλοι 
με ειδικά χαρακτηριστικά τα οποία τους προσδίδουν κά¬ 
ποιο βαθμό εμπορευσιμότητας, απαιτείται όμως επιπλέ¬ 
ον του συνήθους χρόνος για τη ρευστοποίησή τους στην 
αγορά. Στα ειδικά χαρακτηριστικά περιλαμβάνεται η δυ¬ 
νατότητα πώλησης των τίτλων με δημοπρασία (εφόσον 
παραστεί ανάγκη ρευστοποίησής τους) και η αποτίμησή 
τους σε καθημερινή βάση. 

(ίϋ) Μη εμπορεύσιμοι χρεωστικοί τίτλοι ή δάνεια 


Στην κατηγορία αυτή εμπίπτουν τίτλοι με μικρή ή μηδε¬ 
νική ρευστότητα. 

Η ένταξη των τίτλων σε μία από τις πιο πάνω κατηγορίες 
προτείνεται από τις εθνικές κεντρικές τράπεζες και υπό- 
κειται σε έγκριση από την ΕΚΤ.» 

7. Στο Κεφάλαιο V, η περίπτωση (ϊ) της υποπαραγράφου 
β.2της παραγράφου Γ.Ι.β καταργείται και οι περιπτώσεις 
(μ), (ίϋ) και (ίν) αριθμούνται αντίστοιχα ως (ί), (ϋ) και (ίϋ). 

8. Στο Κεφάλαιο VI, στην παράγραφο Α.Ι.α υπό τον τίτ¬ 
λο «Έκτακτες (ταχείες) δημοπρασίες», η προθεσμία της 
μίας (1) ώρας παρατείνεται κατά τριάντα (30) λεπτά, της 
αντίστοιχης πρότασης τροποποιουμένης ως εξής: 

«Στις έκτακτες δημοπρασίες μεσολαβεί χρονικό διά¬ 
στημα ενενήντα (90) λεπτών της ώρας από την ανακοίνω¬ 
ση της δημοπρασίας μέχρι την επιβεβαίωση του αποτε¬ 
λέσματος των επιτυχών προσφορών.» 

9. Στο Κεφάλαιο VI, στην τρίτη πρόταση της παραγρά¬ 
φου 4.α η προθεσμία των είκοσι πέντε (25) λεπτών παρα- 
τείνεται κατά δέκα (10) λεπτά, της αντίστοιχης πρότασης 
τροποποιουμένης ως εξής: 

«Προκειμένου περί έκτακτων δημοπρασιών, η υποβολή 
των προσφορών γίνεται εντός του χρονικού πλαισίου που 
ανακοινώνεται από την ΕΚΤ, κατά κανόνα μέχρι τριάντα 
πέντε (35) λεπτά της ώρας μετά την ανακοίνωση της δη¬ 
μοπρασίας.» 

10. Στο Κεφάλαιο VI, στην παράγραφο Α.6.β η προθε¬ 
σμία των τριάντα (30) λεπτών παρατείνεται κατά είκοσι 
(20) λεπτά, της αντίστοιχης πρότασης τροποποιουμένης 
ως εξής: 

«β) Στις ταχείες δημοπρασίες το αποτέλεσμα ανακοι¬ 
νώνεται το αργότερο εντός πενήντα (50) λεπτών της 
ώρας από τη λήξη της προθεσμίας υποβολής των προ¬ 
σφορών.» 

11. Στο Κεφάλαιο VIII, στην παράγραφο Α.2.α, η αναφο¬ 
ρά στο άρθρο 1 αρ. 26 της Οδηγίας 2000/12/ΕΚ αντικαθί¬ 
σταται με αναφορά στην παράγραφο Α.3 του Κεφαλαίου 
V της Πράξης ΣΝΠ 54/27.2.2004, όπως τροποποιείται με 
την παρούσα Πράξη. 

Οι λοιπές διατάξεις της ΠΣΝΠ 54/27.2.2004 παραμέ¬ 
νουν αμετάβλητες. 

Από την έναρξη ισχύος της Πράξης αυτής κάθε αναφο¬ 
ρά που υφίσταται στην υπ’ αριθμ. ΣΝΠ 54/27.2.2004 Πρά¬ 
ξη σχετικά με την Κατευθυντήρια Γραμμή ΕΚΤ/2003/16, 
νοείται ως αναφορά στην Κατευθυντήρια Γραμμή ΕΚΤ/ 
2005/2. 

Η παρούσα Πράξη ισχύει από την 30ή Μάίου 2005. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα Μέλη 

ΝΙΚΟΛΑΟΣ ΓΚΑΡΓΚΑΝΑΣ Ν. ΠΑΛΑΙΟΚΡΑΣΣΑΣ 

Β. ΔΡΟΥΚΟΠΟΥΛΟΣ 
Γ. ΟΙΚΟΝΟΜΟΥ 

Ακριβές Αντίγραφο, 

Αθήνα, 26 Μάίου 2005 

Δ/νση Χρηματοοικονομικών Δραστηριοτήτων 
Ο Διευθυντής 
ΠΑΝΑΓΙΩΤΗΣ ΠΛΙΑΤΣΙΚΑΣ 

(3) 

Έγκριση συγχώνευσηςτης «ΤΡΑΠΕΖΑ ΠΕΙΡΑΙΩΣ Α.Ε.» με 
την εταιρεία «ΠΕΙΡΑΙΩΣ ΒΕΑΙ_ ΕδΤΑΤΕ ΩΕνΕΕΟΡ- 
ΜΕΝΤ ΡΙΝΑΝΩΙΝΘ ΑΝΩΝΥΜΗ ΕΤΑΙΡΕΙΑ ΑΝΑΠΤΥΞΗΣ 
& ΔΙΑΧΕΙΡΙΣΗΣ ΑΚΙΝΗΤΩΝ Α.Ε.», με απορρόφηση της 
δεύτερης από την πρώτη. 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) τις διατάξεις του ν. 2076/1992 «ανάληψη και άσκηση 
δραστηριότητας πιστωτικών ιδρυμάτων και άλλες συνα¬ 
φείς διατάξεις», όπως ισχύει, 
β) τις διατάξεις του άρθρου 16 του ν. 2515/1997 περί 
συγχώνευσης πιστωτικών ιδρυμάτων, όπως τροποποιή¬ 
θηκε και συμπληρώθηκε με το άρθρο 12 του ν. 2744/1999, 
γ) τις διατάξεις των άρθρων 68, παρ. 2 και 78 του κ.ν. 
2190/1920 και των άρθρων 1 - 5 του ν. 2166/1993, όπως 
ισχύει, 

δ) το από 20.4.2005 (ΑΠ 2986) έγγραφο της «ΤΡΑΠΕΖΑ 
ΠΕΙΡΑΙΩΣ Α. Ε.», συνοδευόμενο από τα προβλεπόμενα δι- 
καιολογητικά, με το οποίο ζητεί την έγκριση για τη συγ¬ 


χώνευση με απορρόφηση της κατά 100% θυγατρικής της 
εταιρείας «ΠΕΙΡΑΙΩΣ ΒΕΑΙ_ ΕδΤΑΤΕ ΩΕνΕΙΟΡΜΕΝΤ ΡΙ- 
ΝΑΝΘΙΝΘ ΑΝΩΝΥΜΗ ΕΤΑΙΡΕΙΑ ΑΝΑΠΤΥΞΗΣ & ΔΙΑΧΕΙ¬ 
ΡΙΣΗΣ ΑΚΙΝΗΤΩΝ Α.Ε.», 

ε) το από 5.5.2005 σχετικό εισηγητικό σημείωμα της Δι¬ 
εύθυνσης Εποπτείας Πιστωτικού Συστήματος της Τράπε¬ 
ζας της Ελλάδος, αποφάσισε τα ακόλουθα : 

Εγκρίνεται η συγχώνευση της «ΤΡΑΠΕΖΑ ΠΕΙΡΑΙΩΣ 
Α.Ε.» με την εταιρεία «ΠΕΙΡΑΙΩΣ ΒΕΑΙ_ ΕδΤΑΤΕ ΩΕνΕΕ- 
ΟΡΜΕΝΤ ΡΙΝΑΝΩΙΝΘ ΑΝΩΝΥΜΗ ΕΤΑΙΡΕΙΑ ΑΝΑΠΤΥΞΗΣ 
& ΔΙΑΧΕΙΡΙΣΗΣ ΑΚΙΝΗΤΩΝ Α.Ε.», με απορρόφηση της 
δεύτερης από την πρώτη, στο πλαίσιο των διατάξεων του 
άρθρου 16του ν. 2515/1997, όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο, 

Αθήνα, 23 Μάίου 2005 
Ο Γραμματέας 
Σ. ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςι- 


ΡΑΧ 210 52 21 004 

Θ-ΓΠ3ΪΙ: \Λ/θΐ3Γη33ΐ0Γ @ 01-9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410 ) 597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 6υιτ>, προσαυξανόμενη κατά 0,20 θυπο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α" 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α" 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β" 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β" 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ" 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ" 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θογο προσαυξανόμενη κατά 

1 θυΓΟ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΓΟ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ϊπΙθγπθΙ 

ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Α" (Νόμοι, Π.Δ., Συμβάσεις κτλ.) 

225 € 

190 € 

Β" (Υπουργικές αποφάσεις κτλ.) 

320 € 

225 € 

Γ" (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ" (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυπο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυπο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθίτίθΐ, με την καταβολή των αντίστοιχων 
ποσών συνδρομής και ΤΑΠΕΤ . 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























